KOMISIJOS SPRENDIMAS
2008 m. liepos 31 d.
iš dalies keičiantis Sprendimą 2006/236/EB dėl specialių reikalavimų, keliamų žmonėms vartoti skirtiems žuvininkystės produktams, importuojamiems iš Indonezijos
(pranešta dokumentu Nr. C(2008) 3988)
(Tekstas svarbus EEE)
(2008/660/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1997 m. gruodžio 18 d. Tarybos direktyvą 97/78/EB, nustatančią principus, reglamentuojančius iš trečiųjų šalių į Bendriją įvežamų produktų, veterinarinių patikrinimų organizavimą (1), ypač į jos 22 straipsnio 6 dalį,
atsižvelgdama į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (2), ypač į jo 53 straipsnio 1 dalies b punktą,
kadangi:
(1)
2006 m. kovo 21 d. Komisijos sprendimas 2006/236/EB dėl specialių reikalavimų, keliamų žmonėms vartoti skirtiems žuvininkystės produktams, importuojamiems iš Indonezijos (3) buvo priimtas, kai Bendrijos patikrinimo Indonezijoje metu paaiškėjo, kad šioje trečiojoje šalyje apdorojant žuvininkystės produktus esama rimtų higienos trūkumų. Patikrinimų metu paaiškėjo, kad Indonezijos institucijos yra nepakankamai kompetentingos atlikti patikimus žuvies patikrinimus, ypač skirtus aptikti histaminą ir sunkiuosius metalus atitinkamų rūšių žuvyse.
(2)
Sprendime 2006/236/EB nustatyta, kad valstybės narės turi užtikrinti, kad kiekvienai žuvininkystės produktų siuntai, importuojamai iš Indonezijos, būtų atlikti reikiami tyrimai, siekiant nustatyti, ar produktuose neviršijamas didžiausias leistinas sunkiųjų metalų kiekis, o kai kurių žuvų rūšių siuntos turi būti tikrinamos dėl histamino.
(3)
Sprendime 2006/236/EB taip pat nustatyta, kad šį sprendimą reikėtų persvarstyti atsižvelgiant į Indonezijos kompetentingų institucijų pateiktas garantijas ir remiantis valstybių narių atliktų tyrimų rezultatais.
(4)
Indonezija pateikė Komisijai priimtinas garantijas. Be to, valstybių narių atliktų žuvies produktų, importuotų iš šios trečiosios šalies, tyrimų dėl sunkiųjų metalų akvakultūros produktuose ir histamino rezultatai yra geri. Dėl to nebėra būtina tikrinti kiekvieną atitinkamų žuvininkystės rūšių produktų siuntą dėl histamino ir kiekvieną akvakultūros produktų siuntą dėl sunkiųjų metalų.
(5)
Sprendimo 2006/236/EB 2 straipsnyje pateikta nuoroda į 2001 m. kovo 8 d. Komisijos reglamentą (EB) Nr. 466/2001, nustatantį didžiausius leistinus tam tikrų teršalų maisto produktuose kiekius (4). Šis reglamentas buvo panaikintas ir pakeistas 2006 m. gruodžio 19 d. Komisijos reglamentu (EB) Nr. 1881/2006, nustatančiu didžiausias leistinas tam tikrų teršalų maisto produktuose koncentracijas (5). Todėl tikslinga pakeisti šią nuorodą.
(6)
Todėl Sprendimą 2006/236/EB reikėtų atitinkamai iš dalies pakeisti.
(7)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 2006/236/EB iš dalies keičiamas taip:
1)
1 straipsnis yra pakeičiamas taip:
„1 straipsnis
Taikymo sritis
Šis sprendimas taikomas žmonėms vartoti skirtiems žuvininkystės produktams, importuojamiems iš Indonezijos.
Tačiau jis netaikomas akvakultūrų produktams.“
2)
2 straipsnio 1 dalis yra keičiama taip:
„1. Valstybės narės, taikydamos atitinkamus mėginių ėmimo planus ir aptikimo metodus, užtikrina, kad visos 1 straipsnyje nurodytų produktų siuntos būtų atitinkamai tiriamos, siekiant nustatyti, ar atitinkamuose produktuose neviršijamas didžiausias leistinas sunkiųjų metalų kiekis, nustatytas Reglamente (EB) Nr. 1881/2006 (6).
2 straipsnis
Šis sprendimas yra skirtas valstybėms narėms.
Priimta Briuselyje, 2008 m. liepos 31 d.